Palemonas
Palemonas – Kauno miesto dalis, esanti šiaurės rytiniame pakraštyje, prie magistralės  A1  Vilnius–Kaunas–Klaipėda  ir Kauno marių. Yra Palemono geležinkelio stotis (rūšiavimas ir skirstymas), paštas, stovi Kauno Švč. M. Marijos Rožančiaus Karalienės bažnyčia, veikia Salomėjos Nėries memorialinis muziejus (nuo 1962 m.), biblioteka (nuo 1951 m.), buvusi bendrovė „Palemono keramika“. Įsikūręs Palemono bendruomenės centras.